Қостанай облысында 3 мектеп күрделі жөндеуден өтті
DATE: 04:18, 28 Қазан 2020 | GMT +5
TITLE: Қостанай облысында 3 мектеп күрделі жөндеуден өтті
URL: https://kaz.inform.kz/news/kostanay-oblysynda-3-mektep-kurdeli-zhondeuden-otti_a3711603/
META: DATE: 04:18, 28 Қазан 2020 | GMT +5
TOTAL WORDS: 143
AUTHOR(S):
TEXT: Биыл Қостанай облысында 488 мемлекеттік және 6 жекеменшік мектеп жұмыс істейді. Оның ішінде ауылдарда 401 мектеп бар. Облыстық білім басқармасының басшысы Зәуре Байменованың айтуынша, өңірде «Ауыл – ел бесігі» мемлекеттік бағдарламасы шеңберінде кешенді шаралар жүзеге асырылған. «2019 жылы 28 білім беру объектісінде жалпы сомасы 893, 9 млн теңгеге жөндеу жүргізілді. 1260 адам уақытша жұмыс орындарымен қамтамасыз етілді. Биыл арнайы жоба шеңберінде Амангелді, Қостанай және Меңдіқара аудандарында 802, 8 млн теңге сомасына 3 мектепте күрделі жөндеу іске асырылды. Амангелді ауданының 7 ауылындағы мектептер жаңғыртудан өтті. Қостанай ауданның Совхозный орта мектебі ғимараты және Меңдіқара ауданының Первомайск мектебі жөнделді», - дейді басқарма басшысы. 2021 жылы аймақ мектептеріне күрделі жөндеу жүргізу үшін облыстық бюджет есебінен 79, 1 млн теңге қосымша бөлінді. Қазір 9 білім беру ұйымының жобалау-сметалық құжаттамалары әзірленіп жатыр. Негізі барлық бөлінетін сома – 2, 2 млрд теңге. Нәтижесінде 500-ден астам уақытша жұмыс орнын құруға болады
